कटनी। कटनी जिले के देवगांव के पास अनियंत्रित होकर बस पलट गई। हादसे में करीब डेढ़ दर्जन लोग घायल हुए हैं। सभी घायलों को इलाज के लिए जिला अस्पताल में भर्ती कराया गया है। जानकारी के अनुसार बस रीवा से भोपाल जा रही थी। इसमें करीब 40 से 45 यात्री सवार थे। इस दौरान कटनी के रीति थाना अंतर्गत देवगांव के पास अनियंत्रित होकर पलट गई। हादसे में 15 से 20 लोग घायल हुए हैं। बताया जा रहा है कि हादसा बस की रफ्तार तेज होने की वजह से हुआ। हादसे के बाद सभी यात्रियों को इलाज के लिए जिला अस्पताल में भर्ती कराया गया है। फिलहाल पुलिस ने मामला दर्ज कर लिया है और जांच शुरू कर दी है।